【馬場第一攝】米高欄邊度計仔 兩駒加操要留神
2024年04月12日 12:00
東網電視
更多新聞短片
米高今早高調備戰,搏殺意欲高漲。
鄭俊偉(米高)馬房仲欠6W達標,練者繼續全力備戰爭取成績,周日賽事派6駒上陣,有第1場「東昇鉞」,第2場「桃花多」,第3場「友盈友福」,第7場「新力」,第9場「龍之珍」及第10場「機緣醉夢」,其中「桃花多」、「新力」同埋「機緣醉夢」幾件都有近績支持,半冷份子絕對吼得過,今早7時15分更出現搏殺動靜,練者淡淡然由烽火步出,以為佢行返馬房,原來係左轉走向大跑道欄邊睇馬,鏡頭夠晒吸引。
接著第1場的「東昇鉞」及第10場「機緣醉夢」由助手策騎往大圈慢試兩段,馬兒身輕好火過步活躍,予人觀感極佳,米高獨自在欄邊督操後再沉思片刻,似乎滿腦子出擊大計,6匹鄭廐上陣戰馬,唯獨呢兩件出大跑道加辣操練,玄機盡顯,莫非係主力所在。
早餐料:
第1場:8「東昇鉞」
第7場:12「新力」
第10場:14「機緣醉夢」
阿藍